4. การวิจัยและพัฒนา

4.1 บริษัท อคิวเมนท์ จำกัด

บริษัทได้ดำเนินการวิจัยและพัฒนาโครงการที่ได้ดำเนินการไปแล้วในปี 2544 ต่อเนื่องมาถึงปี 2545
ดังต่อไปนี้

1) โครงการสัญญาร่วมลงทุนจัดตั้งระบบสื่อสารภายในประเทศด้วยดาวเทียม (TDMA)

บริษัทได้ทำการติดตั้งอุปกรณ์ป้องกันฟ้าผ่า (Surge Protection)
เพื่อป้องกันความเสียหายที่อาจจะเกิดกับอุปกรณ์ของระบบเมื่อเกิดฝนตกและมีฟ้าผ่า
โดยมีการลงทุนประมาณ 4 ล้านบาท
อีกทั้งบริษัทได้พัฒนาขีดความสามารถในการซ่อมอุปกรณ์ของระบบ
ซึ่งขณะนี้บริษัทสามารถทำการซ่อมได้เองมากกว่า 95% ของอุปกรณ์เสียทั้งหมด

2) โครงการสัญญาร่วมลงทุนจัดตั้งระบบสื่อสารเพื่อบริการธุรกิจผ่านดาวเทียม (ISBN)

บริษัทได้มีการพัฒนาสินค้าและบริการอย่างต่อเนื่องโดยทีมวิศวกร
เพื่อนำเอาจุดเด่นของระบบสื่อสารผ่านดาวเทียมที่เหนือกว่าบริการอื่นๆ
และเทคโนโลยีของระบบสื่อสารผ่านดาวเทียมที่มีการพัฒนาอย่างต่อเนื่อง
มาผสมผสานกันเพื่อให้เกิดบริการใหม่ๆ
สำหรับตอบสนองความต้องการของลูกค้าในแต่ละกลุ่มที่มีความหลากหลาย อีกทั้ง
บริษัทได้พัฒนาขีดความสามารถในการซ่อมอุปกรณ์ของระบบ
ซึ่งขณะนี้บริษัทสามารถทำการซ่อมได้เองมากกว่า 80% ของอุปกรณ์เสียทั้งหมด

3)
โครงการสัญญาเช่าบริการสถานีลูกข่ายโครงการโทรศัพท์สาธารณะทางไกลชนบทด้วยระบบดาวเทียม

บริษัทได้มีการพัฒนาอุปกรณ์ป้องกันฟ้าผ่า (Surge Protection)
ขึ้นมาใช้เองซึ่งมีราคาถูกกว่าทำการจัดซื้อจากต่างประเทศอย่างมาก
โดยทำการติดตั้งทุกสถานีลูกข่ายซึ่งมีอยู่ 4,500 สถานี งบลงทุนประมาณ 5 ล้านบาท
ซึ่งสามารถลดความเสียหายของอุปกรณ์ที่เกิดจากฟ้าผ่าได้เป็นอย่างดี อีกทั้ง
บริษัทได้พัฒนาขีดความสามารถในการซ่อมอุปกรณ์ของระบบ
ซึ่งขณะนี้บริษัทสามารถทำการซ่อมได้เองมากกว่า 80% ของอุปกรณ์เสียทั้งหมด
โดยมีการลงทุนประมาณ 7 ล้านบาท

4.2 บริษัท สยามเทลเทค คอมพิวเตอร์ จำกัด

บริษัทให้ความสำคัญกับการพัฒนาบุคลากร ซึ่งบุคลากรส่วนใหญ่จะประกอบด้วย วิศวกร
และผู้เชี่ยวชาญด้านซอฟท์แวร์, ระบบฐานข้อมูล, ตลอดจนระบบเครือข่าย
โดยได้รับการถ่ายทอดเทคโนโลยีโดยตรงจาก strategic partner
ซึ่งเป็นบริษัทซอฟท์แวร์ระดับโลก เช่น Microsoft และ Oracle
ทำให้สามารถก้าวทันนวัตกรรมทางด้านเทคโนโลยีสารสนเทศ ซึ่งมีการเปลี่ยนแปลงอย่างรวดเร็ว
นอกจากนั้น บุคลากรของบริษัทฯ
ยังมีประสบการณ์ตรงจากการเข้าร่วมงานพัฒนาระบบสารสนเทศขนาดใหญ่กับบริษัทซอฟท์แวร์ระดับสากล
อาทิเช่น บริษัท Varetis AG (Germany) ในระบบบริการสอบถามเลขหมาย (Directory
Assistance System) ของบริษัท ทศท คอร์ปอเรชั่น จำกัด (มหาชน) บริษัท Sofrecom
(France) ในระบบบริการลูกค้า (Customer Service System) ของบริษัท ทีทีแอนด์ที จำกัด
(มหาชน), บริษัท Ericsson Hewlett Packard Telecommunication (Sweden)
ในระบบปฏิบัติการสนับสนุนธุรกิจบริการโทรคมนาคม (Telecommunications Business and
Operation Support System) ของการสื่อสารแห่งประเทศไทย ทำให้บุคลากรของบริษัท
มีความรู้ ความเชี่ยวชาญ
และประสบการณ์เพื่อตอบสนองความต้องการทางด้านสารสนเทศของหน่วยงานราชการ รัฐวิสาหกิจ
ตลอดจนบริษัทเอกชนขนาดใหญ่ โดยมีผลงานในการพัฒนาระบบสารสนเทศ Enterprise
Resources Planning ของการรถไฟแห่งประเทศไทย โดยใช้ซอฟท์แวร์ของบริษัท SAP,
พัฒนาระบบสารสนเทศคลังข้อมูล (Data Warehouse) ของการสื่อสารแห่งประเทศไทย
และของธนาคารออมสิน โดยใช้ซอฟท์แวร์ของบริษัท Computer Associates และบริษัท Oracle
เป็นอาทิ

4.3 บริษัท ที.เจ.พี. เอ็นจิเนียริ่ง จำกัด

บริษัทมีนโยบายในการปรับปรุงการบริหารอย่างต่อเนื่อง จึงได้นำระบบบริหารคุณภาพ
ระบบจัดการสิ่งแวดล้อม ระบบความปลอดภัย รวมเข้าด้วยกัน เรียกว่า “ระบบบริหารงานรวม
Integrated Management System (IMS)”
เพื่อให้การดำเนินการมีความคล่องตัวและลดความซ้ำซ้อน นอกจากนั้น
บริษัทยังได้รับความช่วยเหลือจาก บรรษัทเงินทุนอุตสาหกรรมขนาดย่อม
ภายใต้โครงการชุบชีวิตธุรกิจไทย
เพื่อพัฒนาธุรกิจและเสริมสร้างความสามารถในการแข่งขันด้วยเทคนิค Balanced Scorecard

4.4 บริษัท จัสมิน อินเตอร์เนต จำกัด

บริษัทมีนโยบายการศึกษาข้อมูลทางการตลาดรวมถึงการรวบรวมความคิดเห็นและปัญหาของลูกค้าที่ใช้บริการในปัจจุบัน
เพื่อใช้ในการวิจัยและพัฒนาบริการต่างๆ เพื่อตอบสนองความต้องการเหล่านั้น นอกจากนั้นบริษัท
ยังพยายามปรับปรุงการให้บริการโดยพัฒนาระบบโปรแกรมคอมพิวเตอร์
เพื่อเพิ่มความสะดวกและความรวดเร็วทั้งในส่วนของงานขาย งานบริการหลังการขาย
รวมทั้งเป็นฐานข้อมูลหลักในการพัฒนาระบบงานเพื่อสนองความต้องการด้านอื่นๆ ต่อไป

ในปี 2546 บริษัทมีนโยบายที่จะวิจัยและพัฒนาโปรแกรมหรือ Application ด้าน E-Business
ซึ่งจะสนองต่อความต้องการของตลาดทั้งในส่วนขององค์กรรัฐบาลและองค์กรเอกชน
บริษัทประมาณการค่าใช้จ่ายในการวิจัยและพัฒนาดังกล่าวในปี 2546 ประมาณ 1 ล้านบาท

4.5 บริษัท พรีเมียม เรียลเอสเตท จำกัด

บริษัท ได้มีการนำหลักการ Balanced Scorecard และ Key Performance Indicator
มาใช้ในการบริหาร โดยกำหนดวิสัยทัศน์ของบริษัท ในการบริหารอาคารจัสมิน อินเตอร์เนชั่นแนล
ให้เป็นอาคารสำนักงานที่ดีที่สุดในบริเวณตอนเหนือของกรุงเทพมหานคร ในแง่ของการให้บริการ